Diari Oficial de la Generalitat Valenciana


Sumari del DOGV 7269, del 08-05-2014 (2014/3784)

Notificació de la sentència dictada en el juí verbal número 1816/2011.
----------------------------------------------------------------------

### Dades del document

Número de DOGV
:   7269

Data del DOGV
:   08-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3784


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el juí verbal número 1816/2011. [2014/3784]  
En este procediment verbal, seguit a instàncies de Gas Natural Servicios SDG, SA, contra Marusia Harapu, s'ha dictat la sentència que, literalment, diu així:  
  
«Sentència número 4/2013  
Jutgessa que la dicta: Lourdes Noverques Martínez.  
Lloc: Castelló de la Plana.  
Data: 15 de gener de 2013.  
Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana, he vist estes actuacions de juí verbal, seguides davant d'este jutjat amb el número 1816 de l'any 2011, a instàncies de la mercantil Gas Natural Servicios SDG, SA, representada per la procuradora Elena Medina Cuadros i assistida pel lletrat Francisco García Valera, contra Marusia Harapu, en situació processal de rebel·lia.  
Dispositiva  
Estime íntegrament la demanda interposada per la mercantil Gas Natural Servicios SDG, SA, representada per la procuradora Elena Medina Cuadros, contra Marusia Harapu, en situació processal de rebel·lia, i declare resolt el contracte de subministrament de gas subscrit entre les parts per a la vivenda situada al carrer del Cid, número 4, pis 3, porta 13, de la ciutat de Castelló de la Plana; i condemne la demandada a permetre i consentir l'entrada a la vivenda subministrada de la comissió judicial, amb els empleats necessaris de Gas Natural, perquè prenguen la lectura del comptador de gas instal·lat en l'interior de la vivenda i suspenguen el subministrament per mitjà de la desconnexió i retirada del comptador; i condemne la demandada a pagar a l'actora la quantitat de quatre mil tres-cents noranta-sis euros amb cinquanta-huit cèntims (4.396,58 ?) per les factures gemerades fins a l'última lectura facturada en data 30 de juny de 2011, més la quantitat que es determine en la fase d'execució de la sentència, resultat de la facturació compresa entre l'última lectura facturada i acompanyada a la demanda i la que resulte en el moment de la desconnexió. Respecte a la quantitat líquida que ha de pagar la demandada, la condemne a abonar els interessos meritats des de la data de la interpel·lació judicial i fins al pagament complet, si bé respecte a la quantitat que resta per liquidar s'ha d'aplicar l'interés de l'article 576.1 de la Llei d'Enjudiciament Civil des de la data en què s'especifique la suma deguda concreta per este concepte fins al pagament complet.  
  
  
Les costes causades en la tramitació d'este procediment són a càrrec de la part demandada.  
Notifiqueu esta sentència a les parts, i feu-los saber que s'hi pot interposar un recurs d'apel·lació que, si és el cas, s'ha d'interposar dins dels 20 dies següents a esta notificació (article 458 de la LEC, en la nova redacció donada per la Llei 37/2011, de 10 d'octubre).  
  
Porteu l'original al llibre de sentències.  
Esta és la meua sentència, de la qual s'ha d'expedir una testimoniança per a incorporar-la a les actuacions; ho pronuncia, mana i firma Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana.  
Publicació. La sentència anterior va ser donada, llegida i publicada per la jutgessa que la va dictar, mentres celebrava audiència pública el mateix dia de la data, de la qual cosa jo, la secretària judicial, done fe.  
Castelló de la Plana, 15 de gener de 2013.»  
  
I, com que la demandada, Marusia Harapu, es troba en parador desconegut, expedisc este edicte a fi que li valga de notificació en forma deguda.  
  
Castelló de la Plana, 31 de juliol de 2013.- La secretària judicial: Soledad Juan Ruiz.